Nub. — Taphis (Tafa) [Dodekasch.] — 4th/5th c. AD — SB.3.6949 = 5.8546
Region: Egypt, Nubia and Cyrenaïca — Egypt and Nubia

αειζανας βασιλευς αξωμιτων κα[ι] ομηριτων και του ραειδαν και αιθιοπων και σαβαειτων και του σιλεη και του τιαμω και βουγαειτων και το[υ] κασου βασιλευς βασιλεων υιος θεου ανικητου αρεως ατακτησαντων κατα καιρον του εθνους των βουγαειτων απεστιλαμεν τους ημετερους αδελφους σαιαζανα και τον αδηφα[ν] τουτους πολεμησαι και παραδεδωκοτων αυτων υποταξαντες αυτους ηγαγον προς ημας μετα και των θρεμματων αυτων βοων τε και προβατων και κτηνων νωτοφορω[ν] θρεψαντες αυτους βοεσιν τε και επισιτ[ισ]μω αννωνης ποτιζοντες αυτους ζυτω τε και οινω και υδρευμασιν παντας ις χορτασιαν οιτινες ησαν τον αριθμον βασιλ[ι]σκοι εξ συν τω οχλω αυτων τον αριθμον αννωνευομενοι καθ εκαστην ημεραν αρτους σιτινους μυριαδας β και οινον επι μηνας [τεσσαρας] αχρεις ου αγαγουσιν αυτους προς ημας. το[υτ]ους ουν δωρησαμενοι αυτοις παντα τα επιτηδια και αμφιασαντες αυτους μετοικησαντ[ες] κατεστησαμεν ις τινα τοπον της ημετερας χ[ω]ρας καλουμενον ματλια και εκελευσαμεν αυτους παλιν αννωνευεσθαι παρασχομενοι τοις εξασιν βασιλεισκοις βοας μυριαδας ε υπερ δε ευχαριστιας του μαι γεννησαντος ανικητου αρεως ανεθηκα αυτω ανδριαντα χρυσουν [εν]α και αργυραιον ενα και χαλκους επ αγαθωι.